রেলের অনলাইন টিকিট বুকিং- এ বড়সড় বদল, জালিয়াতি রুখতে সিদ্ধান্ত রেলের

ওয়েব ডেস্ক: রেলের টিকিট কাটা এখন বড় ঝক্কির জায়গা। এবার সংরক্ষিত টিকিটে জালিয়াতি ও অপব্যবহার রাখতে অনলাইন টিকিট বুকিং – এ (Online Ticket Booking) বড়সড় বদল আনল রেল। রেল সূত্রে খবর, এবার থেকে অনলাইনে টিকিট কাটতে গেলে প্রথম ১৫ মিনিট আধার কার্ড (Aadhar Card) বাধ্যতামূলক। চলতি বছর পুজোর মরশুমে (Pujo Time) শুরু হতে চলেছে এই নয়া নিয়ম।

রেল সূত্রে খবর, আগামীর ১ অক্টোবর থেকে রেলের অধীনস্থ সংস্থা আইআরসিটিসি – তে (IRCTC) টিকিট কাটতে হলে মানতে হবে একগুচ্ছ নিয়ম। যার মধ্যে রয়েছে, বুকিং চালু হওয়ার প্রথম ১৫ মিনিটের মধ্যে আধার পরিচয়পত্র ছাড়া সংরক্ষিত আসনের টিকিট কাটা যাবে না। রেলের দাবি, এতে একদিকে যেমন জালিয়াতি রোখা যাবে, তেমনই ন্যায্য সুবিধা পাবেন প্রকৃত যাত্রীরাও। সে কারণেই এই পদক্ষেপ বলে মনে করছে রেল।

আরও পড়ুন: কৃত্রিম বুদ্ধিমত্তা ও ডিজিটাল স্ট্যাটাজি অর্থনৈতিক বৃদ্ধির মূল চালিকাশক্তি হতে পারে

এই বিষয়ে রেক কর্তারা জানিয়েছে, কাউন্টার থেকে টিকিট কাটার সময় আপাতত এই পরিবর্তন হচ্ছে না। অনুমোদিত এজেন্টদের ক্ষেত্রে টিকিট কাটার নিয়ম আগের মত রয়েছে। তবে এখন থেকে প্রথম ১৫ মিনিটের মধ্যে টিকিট কাটার জন্য যে কোনও যাত্রীর ক্ষেত্রেই ‘আধার অথেন্টিকেশন’ বাধ্যতামূলক বলে দাবি রেলের। সেন্টার ফর রেলওয়ে ইনফরমেশন সিস্টেম্‌স (সিআরআইএস) এবং আইআরসিটিসি-কে সেই অনুযায়ী সিস্টেম আপডেট করার নির্দেশ দেওয়া হয়েছে।

দেখুন খবর: